Държавен вестник, бр. 51, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  51
Дългосрочното коопериране с българската индустрия цели изграждане на способности и даване на достъп 
на българската отбранителна индустрия до световните пазари, свързани с производството и поддръжката 
на продукти в областта  на сигурността и отбраната. Възможни проекти в тази област са:
· производство на различни резервни части и консумативи за самолетите;
· разработка/актуализиране/модифициране на програмни продукти за системите на самолетите;
· производство на боеприпаси.
Изграждането на способности в областта на сигурността и отбраната може да включва проекти, свър-
зани с трансфер на технологии за производство на безпилотни летателни апарати, системи за граничен 
контрол, видеонаблюдение и др.
ОПИС НА ПРИЛОЖЕНИЯТА
Приложение № 1 – Финансово-икономическо сравнение на МиГ-29 и нов тип боен самолет – от 5 (пет) 
листа, съдържащи некласифицирана информация.
Приложение № 2 – Примерен разчет за изпълнение на основните дейности за реализация на първия етап 
на проект „Придобиване на нов тип боен самолет“ – от 2 (два) листа, съдържащи нек-
ласифицирана информация.
Приложение № 3 – Примерен план (пътна карта) за изпълнение на основните дейности за реализация на 
първия етап на проект „Придобиване на нов тип боен самолет“ – от 4 (четири) листа, 
съдържащи некласифицирана информация.
Приложение № 1 
към Актуализиран проект за инвестиционен разход „Придобиване на нов тип боен самолет“
Финансово-икономическо сравнение на МиГ-29 и нов тип боен самолет
Моментно техническо състояние на МиГ-29.
В състава на ВВС влизат 19 броя самолети МиГ-29, от които на 15 броя  (3 учебно-бойни МиГ-29УБ 
и 12 бойни МиГ-29А) са изпълнени мероприятия по удължаване на назначения ресурс (до 40 години или 
4000 часа). Удължаването на ресурса е изпълнено през периода 2006 – 2008 г. от компанията производител 
АО „РСК „МиГ“. Останалите 4 броя МиГ-29А, на които не е удължен ресурсът, се намират на съхранение 
и не са в летателна годност. Назначеният срок на служба на самолетите изтича поетапно през периода 
2028 – 2030 г.
Въпреки че самолетите се експлоатират по техническо състояние, конструкторът е предвидил изпъл-
нението на контролно-възстановителни работи на всеки 1000+100 часа нальот на самолета. Освен това са 
налице и много ресурсно ограничени агрегати с различен ( по-малък) ресурс от този на самолета. Основни 
ограничаващи фактори са ресурса на двигатели РД-33, кутия на самолетните агрегати КСА-2, стойки и 
цилиндри подкоси на колесника, катапултни кресла К-36ДМ, пиросредства от системата за аварийно на-
пускане на самолета, резервни части, блокове и агрегати за осигуряване летателната дейност със самолети 
МиГ-29 (джанти, спирачни пакети, хидроусилватели, преобразуватели, блокове от радиолокационната стан-
ция и от системата за близка навигация, блок на пределните команди БПК-88, блокове за регистрация на 
полетните данни ЗБН-Т, парашути, лента за фотоконтролния прибор, лента за системата „ЕКРАН“, основни 
гуми, носови гуми, спирачни парашути, метализирана лента ЛМ-35, лента за ФКП-10 и т.н.).
Видно е, че за осигуряването на летателната годност на самолети МиГ-29 е необходим комплексен 
подход, който осигурява капитално-възстановителни ремонти (КВР), доставки и услуги в кратък период 
и гарантира своевременно справяне с непредвидени обстоятелства.
Необходими финансови средства за МиГ-29 до 2030 г.
Разчетите показват, че разходите за осигуряване на жизнения цикъл на самолетите МиГ-29 (15 броя) 
до 2028 – 2030 г. прогнозно са съизмерими с тези за придобиването на нов тип боен самолет, но без да 
допринасят за придобиване на съвременни способности за пълно интегриране в НАТО и ЕС и запазване 
на технологическата изостаналост.
Сравнение на МиГ-29 и съвременен боен самолет.
За постигане на обективност на анализа и сравнението между МиГ-29 и нов тип боен самолет същото 
е извършено посредством математически модел за анализ и оценка, рег. № 3-2996/25.10.2012 г., разработен 
за оценка на вариантите за реализация на проекта за придобиване на нов тип боен самолет.
За целите на сравнението са използвани усреднени параметри (там, където такъв подход е приложим), 
изчислени на базата на отговорите на RFI/RFP за трите типа самолети – F-16 Block 15 A/B MLU M5.2/
M6 Configuration, Gripen C/D и Eurofighter 2000 Tranche 1.
Сравнението е извършено при условието, че замяната на МиГ-29 ще бъде извършена на един етап 
(със сключване на договор/споразумение за придобиване на 16 броя самолети). Реализацията на проекта 
на два етапа съдържа много променливи и неизвестни (свързани най-вече със стойността и сроковете 
за доставка на самолетите след 6 – 7 години, както и поддръжката на ограничен брой МиГ-29), които 
не позволяват постигане на достоверни резултати за целите на сравнението. Всички разходи за гориво и 
поддръжка са изчислени при общ нальот на самолетите 1500 часа годишно (с изключение на годините 
на придобиване/снемане от въоръжение).
Бойна ефективност.
Резултатите от сравнението на Бойната ефективност (БЕ) на отделните самолети са представени на 
фиг. 1.